==== Uddannelsespolitik ====
Uddannelsespolitikken var i begyndelsen af 1970'erne præget af oprettelsen af et centralt uddannelsesråd, ([[CUR]]), der skulle udarbejde forslag til modernisering og effektivisering af de videregående uddannelser. De to første universitetscentre ([[RUC]] i 1972 og [[AUC]] i 1974) blev oprettet med en bredere vifte af uddannelser end de gamle universiteter. Endvidere skulle de, bl.a. gennem indførelse af [[basisår]] og udstrakt anvendelse af gruppearbejde, medvirke til at opbløde det [[hierarki]]ske "professorvælde".<ref>[http://www.sa.dk/media(3755,1030)/Hansen_Tromsoe2011.pdf Hansen, Else (2011): ''Bryd professorvældet – nye styrelsesforhold ved danske universiteter efter 1968;'' 27. Nordisk Historikermøde. Statens Arkiver, Danmark]{{Dødt link|date=januar 2022 |bot=InternetArchiveBot |fix-attempted=yes }}</ref> Lærlingeuddannelserne blev reformeret med oprettelsen af [[EFG]] i 1972, og i 1975 vedtog Folketinget undervisningsminister [[Ritt Bjerregaard]]s forslag til ny lov om [[folkeskolen]] som en 10. årig [[enhedsskole]].<ref name=autogeneret2 /> Delingen i almen linje og [[realskole]] efter 7. klasse blev hermed afskaffet.
Historie